recursal/SuperWikiNEXT-32B huggingface dataset:
Coat of arms of King James I. In 1624, the Crown revoked the royal 
charter earlier granted to the Virginia Company, and assumed direct government of the colony
**কেন্দ্রশাসিত ব্রিটিশ উপনিবেশ** বলতে গ্রেট ব্রিটেন রাজ্য বা যুক্তরাজ্যের (পূর্বতন ইংল্যান্ডের) কেন্দ্রীয় সরকার দ্বারা শাসিত ব্রিটিশ সাম্রাজ্যের (পূর্বতন ইংরেজ সাম্রাজ্য) অন্তর্গত একটি উপনিবেশকে নির্দেশ করা হত। সাধারণত ব্রিটেনের রাজশাসক বা রাজতন্ত্রকে প্রতিনিধিত্বকারী একজন প্রশাসক (গভর্নর) এটিকে পরিচালনা করতেন। স্থানীয় পরিষদের সহায়তায় বা সহায়তা ছাড়াই যুক্তরাজ্যের সরকারের পরামর্শে ব্রিটিশ রাজশাসক ঐ প্রশাসককে কাজে নিয়োগ দিতেন। কিছু কিছু ক্ষেত্রে স্থানীয় পরিষদটিকে দুইটি বিভাগে বিভক্ত করা হত: একটি নির্বাহী পরিষদ ও একটি আইনপ্রণয়ন পরিষদ। ব্রিটেনের রাজশাসককে পরামর্শ দানকারী যে প্রিভি পরিষদ আছে, স্থানীয় নির্বাহী পরিষদটির সাথে তার মিল ছিল। নির্বাহী পরিষদের সদস্যদেরককে গভর্নরেরা নিয়োগদান করতেন। কেন্দ্রশাসিত ব্রিটিশ উপনিবেশগুলিতে বসবাসকারী ব্রিটিশ নাগরিকদের হয় স্থানীয় সরকারে কোনও প্রতিনিধিত্ব ছিল না, নতুবা নিম্নকক্ষে সীমিত প্রতিনিধিত্ব ছিল। একাধিক কেন্দ্রশাসিত ব্রিটিশ উপনিবেশে এই সীমিত প্রতিনিধিত্ব সময়ের সাথে সাথে বৃদ্ধি পায়। ব্রিটিশ সংসদের হাউজ অভ কমন্‌সে (নিম্নকক্ষে) কখনোই উপনিবেশগুলির জন্য কোনও আসন বরাদ্দ ছিল না, তাই সার্বভৌম সরকারে কেন্দ্রশাসিত ব্রিটিশ উপনিবেশগুলিতে বসবাসকারী ব্রিটিশ প্রজা বা নাগরিকদের কোনও প্রত্যক্ষ প্রতিনিধিত্ব ছিল না। 

কেন্দ্রশাসিত ব্রিটিশ উপনিবেশগুলির প্রশাসন সময়ের সাথে সাথে পরিবর্তিত হয়। ১৮৮০-র দশকে কিছু কিছু উপনিবেশে রাজনিযুক্ত প্রশাসকদের (রয়্যাল গভর্নর) ক্ষমতা শিথিল হয়ে পড়ে এবং এর পরিবর্তে স্বশাসিত উপনিবেশগুলিতে সার্বভৌম ব্রিটিশ রাষ্ট্র (যুক্তরাজ্যের সরকার) সিংহভাগ স্থানীয় শাসনের সাথে সম্পর্কিত আইন প্রণয়নের কাজগুলিকে প্রশাসকের অনুমতিক্রমে স্থানীয়ভাবে নির্বাচিত সংসদগুলির হাতে ছেড়ে দেয়। ১৬১৯ সালে ভার্জিনিয়া উপনিবেশের বার্গেসেস কক্ষতে প্রথম নির্বাচিত নিম্নকক্ষের শুরু হয়। ১৬২০ সালে বার্মুডা সংসদের সভাকক্ষ ছিল আরেকটি উদাহরণ। প্রথমে এইসব নির্বাচিত নিম্নকক্ষের সীমিত ক্ষমতা থাকলেও পরবর্তী শতাব্দীগুলিকে কিছু কেন্দ্রশাসিত ব্রিটিশ উপনিবেশকে স্বাধীন কর্তৃত্ব দান করা হয়। 

১৯৮৩ সালের ১লা জানুয়ারি তারিখ থেকে ব্রিটিশ জাতীয়তা আইন ১৯৮১-এর অধীনে সমস্ত অবশিষ্ট ব্রিটিশ উপনিবেশ, যাদের মধ্যে কেন্দ্রশাসিত ব্রিটিশ উপনিবেশ (যেমন ফকল্যান্ড দ্বীপপুঞ্জ) ও স্বশাসিত ব্রিটিশ উপনিবেশগুলির (যেমন বার্মুডা) নতুন নাম দেওয়া হয় "ব্রিটিশ নির্ভরশীল অঞ্চল"। ২০০২ সাল থেকে নির্ভরশীল অঞ্চলগুলি সরকারিভাবে ব্রিটিশ বৈদেশিক অঞ্চল হিসেবে পরিচিত।

তথ্যসূত্র
---------

1. ↑  "British Overseas Territories Act 2002"। Gov.Uk। ৩০ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

[[বিষয়শ্রেণী:]]
**স্টার সিনেপ্লেক্স** বাংলাদেশের আধুনিকতম চলচ্চিত্র হল। এটি শো মোশন লিমিটেডের মালিকানাধীন প্রতিষ্ঠান।

ইতিহাস
------

বসুন্ধরা সিটিতে স্টার সিনেপ্লেক্স
স্টার সিনেপ্লেক্স ২০০৪ সালের ৯ অক্টোবর বসুন্ধরা সিটিতে প্রতিষ্ঠিত হয়। ২০১৬ সালে এটি কক্সবাজারে তাদের প্রথম থিয়েটার চালু করে। স্টার সিনেপ্লেক্সে ছয়টি সম্পূর্ণ ডিজিটাল সিনেমা পর্দা রয়েছে, এছাড়া এতে ত্রিমাত্রিক প্রক্ষেপণ প্রযুক্তি, রূপালী পর্দা, ডলবি-ডিজিটাল সাউন্ড এবং স্টেডিয়ামের মত বসার ব্যবস্থা রয়েছে। প্রায় ১৬০০টি আসনের ধারণক্ষমতা রয়েছে এটির। 

২০১৯ সালের জানুয়ারিতে, স্টার সিনেপ্লেক্স ঢাকার ধানমন্ডির সীমান্ত স্কয়ারের পাশে নির্মিত সীমান্ত সম্ভার বিপনী বিতানে তাদের দ্বিতীয় সিনেপ্লেক্স চালু করে। ২০১৯ সালের অক্টোবরে, তারা মহাখালীর এসকেএস (সেনা কল্যাণ সংস্থা) টাওয়ারে তাদের তৃতীয় সিনেপ্লেক্স চালু করে। ২০২১ সালের আগস্টে, তারা মিরপুর-২-এ সনি সিনেমা হলের স্থলে তাদের ৪র্থ সিনেপ্লেক্স চালু করে। ২০২২ সালের এপ্রিলে, তারা বিজয় সরণিতে অবস্থিত বঙ্গবন্ধু সামরিক জাদুঘরে তাদের পঞ্চম সিনেপ্লেক্স চালু করে।

কার্যক্রম
---------

হলে দর্শক আসনের মোট ২টি শ্রেণী রয়েছে। শ্রেণীগুলো হলো- প্রিমিয়াম ও দৈনিক। সকাল, ম্যাটিনী ১, ম্যাটিনী ২, সন্ধ্যা ১, এবং সন্ধ্যা ২ - এই মোট পাঁচ বেলা ছবি প্রদর্শন করা হয়। প্রতি সপ্তাহে চলচ্চিত্রের সময়সূচী পরিবর্তিত হয়।

সমালোচনা
--------

২০২২ সালের ৩ আগস্ট, মিরপুর-২-এ অবস্থিত স্টার সিনেপ্লেক্সে আনুমানিক ৬০ বছর বয়সী এক বৃদ্ধ *পরাণ* চলচ্চিত্রটি দেখতে যান। তবে লুঙ্গি পরা থাকায় তার কাছে টিকিট বিক্রি করতে অস্বীকৃতি জানায় হল কর্তৃপক্ষ। এক প্রত্যক্ষদর্শী সেই বৃদ্ধের ছবি, ভিডিও ও ঘটনা ফেসবুকে "বাংলা চলচ্চিত্র" নামক গ্রুপে প্রকাশ করেন। যা ব্যাপক সমালোচনার জন্ম দেয় ও পরে পরাণ চলচ্চিত্রের অভিনয়শিল্পীগণও এই নিয়ে পোস্ট করেন। সমালোচনার মুখে স্টার সিনেপ্লেক্স কর্তৃপক্ষ এক বিবৃতি দিয়ে এ ঘটনাকে ভুল–বোঝাবুঝি হিসেবে দাবি করে।

তথ্যসূত্র
---------

1. 1 2  "12th anniversary of Star Cineplex"। *The Daily Star*। ১১ অক্টোবর ২০১৬। সংগ্রহের তারিখ ২৩ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Star Cineplex turns one"। *The Daily Star*। ২৪ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Star Cineplex reply"। *The Daily Star*। ২৩ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Dreaming Big"। *The Daily Star*। ২২ জুলাই ২০১৬। সংগ্রহের তারিখ ২৩ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. 1 2  "১৫ বছর পূর্তিতে স্টার সিনেপ্লেক্সের নতুন শাখা"। *ভোরের কাগজ*। ২০১৯-১০-১৪। সংগ্রহের তারিখ ২০১৯-১০-১৫।
6. ↑  "বঙ্গবন্ধু সামরিক জাদুঘরে স্টার সিনেপ্লেক্সের যাত্রা শুরু"। *দ্য ডেইলি স্টার*। ১২ মে ২০২২। সংগ্রহের তারিখ ৪ আগস্ট ২০২২।
7. 1 2  প্রতিবেদক, বিনোদন। "লুঙ্গিপরা সেই মানুষকে খুঁজছেন মিম–রাজরা"। *প্রথম আলো*। সংগ্রহের তারিখ ৪ আগস্ট ২০২২।
8. 1 2  "লুঙ্গি পরা সেই ব্যক্তির খোঁজ মিলল, সেদিন কী ঘটেছিল সিনেপ্লেক্সে"। *প্রথম আলো*। সংগ্রহের তারিখ ৪ আগস্ট ২০২২।
9. ↑  "লুঙ্গি পরায় সিনেমা দেখতে পারলেন না বৃদ্ধ"। *মানবজমিন*। সংগ্রহের তারিখ ৪ আগস্ট ২০২২।

বহিঃসংযোগ
---------


উইকিমিডিয়া কমন্সে **স্টার সিনেপ্লেক্স** সংক্রান্ত মিডিয়া রয়েছে।

* দাপ্তরিক ওয়েবসাইট উইকিউপাত্তে এটি সম্পাদনা করুন
**স্যার রবার্ট হেনরি হোবার্ট, ১ম ব্যারোনেট**, KCVO, সিবি (১৩ সেপ্টেম্বর ১৮৩৬ - ৪ আগস্ট ১৯২৮) ছিলেন একজন ব্রিটিশ লিবারেল পার্টির রাজনীতিবিদ।

জীবনী
-----

হোবার্ট ছিলেন হোনের বড় ছেলে। হেনরি লুইস হোবার্ট, বাকিংহামশায়ারের ৩য় আর্লের তৃতীয় ছেলে এবং রিচার্ড মুরের মেয়ে শার্লট সেলিনা মুর। তিনি ১৮৬০ এবং ১৯০০ সালের মধ্যে যুদ্ধ অফিসে একজন বেসামরিক কর্মচারী ছিলেন এবং ১৮৮৫ সালে কম্প্যানিয়ন অফ দ্য অর্ডার অফ দ্য বাথ (সিবি) নিযুক্ত হন। ১৯০১ সালের অক্টোবরে আর্ল মার্শাল, নরফোকের ডিউক, ১৯০২ সালে রাজা এডওয়ার্ড সপ্তম এর রাজ্যাভিষেকের প্রস্তুতির জন্য তাকে আর্ল মার্শালের অফিসে সেক্রেটারি নিযুক্ত করেন। তিনি কিং এডওয়ার্ড সপ্তম করোনেশন মেডেল পেয়েছিলেন এবং ১১ আগস্ট ১৯০২ সালে (অভিষেকের দুই দিন পরে) তার পরিষেবার জন্য রয়্যাল ভিক্টোরিয়ান অর্ডারের (KCVO) একজন নাইট কমান্ডার হিসেবে নাইট উপাধি লাভ করেন। 

হোবার্ট নিউ ফরেস্টের অফিসিয়াল ভার্ডারার ছিলেন এবং ১৯০৬ থেকে ১৯১০ পর্যন্ত নিউ ফরেস্টের সংসদ সদস্য (এমপি) হিসাবে বসেছিলেন।

১৪ জুলাই ১৯১৪ সালে, তিনি সাউদাম্পটন কাউন্টির ল্যাংডাউনের একটি **ব্যারোনেট** তৈরি করেছিলেন।

তথ্যসূত্র
---------

1. ↑  "নং. 27467"। *দ্যা লন্ডন গেজেট* (ইংরেজি ভাষায়)। ২২ আগস্ট ১৯০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**এলিজাবেথ সেওয়েল** (১৯৪০ - ১৯৮৮) ১৯৭০ এবং ১৯৮০ এর দশকে নিউজিল্যান্ডের নারীবাদী আন্দোলনে একজন কর্মী ছিলেন। তিনি ভোক্তা বিষয়ক মন্ত্রণালয়ের প্রথম প্রধান ছিলেন।

 মেমোরিয়াল সিট, ডিক্সন সেন্ট, ওয়েলিংটন

কর্মজীবন
--------

এলিজাবেথ সেওয়েল ছিলেন একজন গহনা প্রস্তুতকারক। তিনি ক্রাইস্টচার্চভিত্তিক একজন নারীবাদী ছিলেন এবং ১৯৭৪ সালে গর্ভাবস্থার উপদেষ্টা পরিষেবা স্থাপন করেছিলেন। তিনি সিস্টার্স ওভারসিজ সার্ভিসের (এসওএস) ক্রাইস্টচার্চ অফিস তৈরি ও পরিচালনায় গুরুত্বপূর্ণ ভূমিকা পালন করেছিলেন। এই সংস্থাটি ১৯৭০ এর দশকের শেষের দিকে গর্ভপাতের জন্য মহিলাদের সিডনি ভ্রমণে সহায়তা করেছিল। তিনি দুজন বেতনভোগী কর্মচারী এবং কিছু স্বেচ্ছাসেবকের তত্ত্বাবধানের পাশাপাশি প্রচারণা এবং মহিলাদের পরামর্শ পরিচালনার কাজ করেছেন। তিনি ১৯৭৭ সালের ইউনাইটেড উইমেন'স কনভেনশনের অন্যতম সংগঠক ছিলেন। এরপর তিনি ১৯৭৯ সালে ওয়েলিংটনে চলে যান, একজন গবেষক ও সংসদ সদস্য মেরিলিন ওয়ারিংয়ের ব্যক্তিগত সচিব হওয়ার জন্য।

১৯৮০ -র দশকের গোড়ার দিকে তিনি যুব মহিলা খ্রিস্টান অ্যাসোসিয়েশন (ওয়াইডব্লিউসিএ) এর জাতীয় নির্বাহী পরিচালক ছিলেন এবং সেইসাথে মহিলা নির্বাচনী লবিতে (ডব্লিউইএল) সক্রিয় ছিলেন।

১৯৮৬ সালে তিনি নবগঠিত ভোক্তা বিষয়ক মন্ত্রণালয়ের প্রথম মহাব্যবস্থাপক হন, যেখানে তিনি ভোক্তা বিষয়ক বিষয়গুলিকে সম্প্রদায়ের কাছাকাছি নিয়ে যাওয়ার চেষ্টা করেছিলেন এবং সেই সঙ্গে চেষ্টা করেছিলেন সরকার যাতে সিটিজেনস অ্যাডভাইস ব্যুরোর কাজকে স্বীকৃতি দেয়। তিনি ভোক্তাদের জন্য পরিষেবার মান উন্নত করার জন্যও কাজ করেছিলেন এবং ১৯৮৭ সালে টরন্টোতে আন্তর্জাতিক মান সংস্থাকে সম্বোধন করে বক্তব্য রেখেছিলেন।

ব্যক্তিগত জীবন
--------------

এলিজাবেথ সেওয়েল দশ বছর বিবাহিত থাকার পরে, তাঁর বিবাহবিচ্ছেদ হয়েছিল এবং তাঁর তিনটি সন্তান ছিল।

তথ্যসূত্র
---------

1. 1 2  Crossan, Diana (নভেম্বর ১৯৮৮)। "In Memoriam" (পিডিএফ): 4। ২৫ জানুয়ারি ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ এপ্রিল ২০২০।
2. ↑  Heal, Jenny (অক্টোবর ১৯৮৮)। "In Memoriam" (পিডিএফ): 4। ২৯ জানুয়ারি ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ এপ্রিল ২০২০।
3. ↑  Dixon, Annette (১৯৯১)। "Elizabeth Sewell"। *The book of New Zealand women*। Bridget Williams Books। পৃষ্ঠা 599। আইএসবিএন 0-908912-04-8।
4. ↑  Roberts, Diane (অক্টোবর ১৯৭৭)। "After the ball is over" (পিডিএফ): 10–11। ২৫ জানুয়ারি ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ এপ্রিল ২০২০।
5. ↑  "Sewell, Elizabeth, 1940–1988"। *Tiaki. Alexander Turnbull Library*। ৪ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০২০।
6. ↑  O'Regan, Katherine (২৮ আগস্ট ১৯৯৬)। "10th anniversary of establishment of the Ministry of Consumer Affairs"। *The Beehive* (ইংরেজি ভাষায়)। ২ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২০২০-০৪-২০।
7. ↑  "Obituary Elizabeth Sewell"। জুলাই ১৯৮৮: 19।
8. ↑  Sewell, Elizabeth (এপ্রিল ১৯৭৫)। "Avoiding the pitfalls of marriage" (পিডিএফ): 30–31। ২৫ জানুয়ারি ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ এপ্রিল ২০২০।

আরও পড়ুন
---------

* ওয়ারিং, মেরিলিন। 'লেটারস টু মাই সিস্টার্স: ইন মেমোরি।' *দ্য লিসেনার* (ওয়েলিংটন, নিউজিল্যান্ড)। ১৬ই জুলাই ১৯৮৮। ১২১ (২৫২৪): ৫৫
তুরস্কের কিরশেহিরে আহি ইভরেনের সমাধি
শেখ **পীর নাসিরুদ্দিন আবুল হাকায়িক পীর মাহমুদ বিন আহমেদ আহি ইভরান বিন আব্বাস ভেলি আল-খোয়ি** (১১৬৯-১২৬১), সাধারণত **আহি ইভরান** বা **পীর আহি ইভরেন-আই ভেলি নামে পরিচিত)** তিনি ছিলেন একজন তুর্কি আলেভি সুফি সাধক, ধর্মপ্রচারক, দার্শনিক, কবি। তিনি ২০টি বই লিখেছেন। তিনি মূলত অহি ব্রাদারহুডের প্রতিষ্ঠাতা ও নেতা হিসাবে স্মরণীয় হয়ে আছেন।

জীবন
----

১১৬৯ সালে ইরানের খোয়ায় জন্মগ্রহণ করেন। তিনি তুরস্কের কায়সারিতে চলে আসেন এবং সেখানে আহি গিল্ড প্রতিষ্ঠা করেন। তিনি চামড়ার ব্যবসায় দক্ষ ছিলেন এবং তিনি ৩২টি বিভিন্ন পেশা থেকে গিল্ড সংগঠিত করেছিলেন। তিনি আহিসদের নেতৃত্ব ও সংগঠিত করেছিলেন একটি বাহিনীতে যা আক্রমণকারী মঙ্গোলদের বিরুদ্ধে যুদ্ধ করতে সক্ষম।

তিনি ছিলেন একজন বেক্তাশি ধর্মপ্রচারক যিনি ট্রেবিজন্ড সাম্রাজ্যের সময় ইসলাম প্রচারের জন্য ট্র্যাবজনে গিয়েছিলেন। একজন পণ্ডিত হিসেবে তিনি বাগদাদ ও খোরাসানের শিক্ষকদের দ্বারা শিক্ষিত হয়েছিলেন।

১২৬১ খ্রিষ্টাব্দের ১লা এপ্রিল মঙ্গোলদের হাতে তিনি নিহত হন। তাঁর কবরস্থান নিয়ে বিতর্ক রয়েছে তবে মনে করা হচ্ছে যে এটি বোজটেপে রয়েছে। স্থানটি ট্র্যাবজোনের কাছে অবস্থিত। এটি পবিত্র হিসাবে বিবেচিত হয় ও বহু মানুষ এটি পরিদর্শন করেন। তবে এই কবরটি কোনও গোষ্ঠী নেতা বা কোনও গ্রীক মহানগরের হতে পারে যিনি ইসলাম গ্রহণ করেছিলেন। শাকির এভকেটের মতে ১৯৬৩ সালে মুসলিম ধর্মপ্রচারক শেখ হাজী হাক্কি এফেন্দি অহি এভ্রেনের কবরের কাছে একটি জায়গা তৈরি করতে অনুপ্রাণিত হয়েছিলেন। তাই ১৮৯০ সালে শেখ হাজী হাক্কি এফেন্দি মারা গেলে তাঁকে সেখানেই সমাহিত করা হয়। এরপর সরকার ওই স্থানে একটি সমাধি ও মসজিদ নির্মাণ করে।।

উত্তরাধিকার
-----------

 তার সমাধিতে আহি ইভরান সম্পর্কে তথ্য
আহি ইভরান বিশ্ববিদ্যালয়ের সহকারী অধ্যাপক মাহমুত এরবে তুরস্কে আবিষ্কৃত নতুহ একটি কীটপতঙ্গের প্রজাতিকে বিশ্ববিদ্যালয় ও সাধুকে সম্মান জানাতে *এভরানি* নামকরণ করা হয়েছিল। কিরশেহিরে একটি বার্ষিক উৎসব অনুষ্ঠিত হয় যেখানে এটি স্থানীয় চেম্বার অফ কমার্স দ্বারা আয়োজিত হয়।

আরও দেখুন
---------

* তুর্কি ভাষায় আহি ইভরান

তথ্যসূত্র
---------

1. 1 2 3 4  Darke, Diana (২০২২)। *The Ottomans: A Cultural Legacy* (ইংরেজি ভাষায়)। Thames & Hudson। পৃষ্ঠা 86, 88। আইএসবিএন 978-0-500-77753-4।
2. ↑  Mikail Bayram, *Ahi Evran ve Ahi Teşkilâtının Kuruluşu*, Konya 1991, s.135
3. ↑  Salih Özkan, *Türk Eğitim Tarihi*, Nobel Yayım Dağıtım, 2.basım Mart 2008, s.44 ISBN 978-605-395-089-9
4. ↑  sabah, daily (২০১৫-০৮-১৭)। "New insect species registered in Turkey"। *Daily Sabah* (ইংরেজি ভাষায়)। সংগ্রহের তারিখ ২০২১-১১-৩০।

সূত্র
-----

* Öztürk, Özhan (২০০৫)। *Karadeniz : ansiklopedik sözlük* (1. basım সংস্করণ)। Heyamola Yayınları। আইএসবিএন 975-6121-00-9। ওসিএলসি 63737636।
* "Alevi Önderleri (Horasan Piri Hünkar Hacı Bektaş Veli)"। ২০১৭-০৪-২৬। ২৬ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২০২১-১১-৩০।
* "Haci Bektas Veli and Bektashi Order | All About Turkey"। *www.allaboutturkey.com*। সংগ্রহের তারিখ ২০২১-১১-৩০।
* "Traditional Institutions - Dervish Orders"। *www.ktb.gov.tr*। সংগ্রহের তারিখ ২০২১-১১-৩০।

বহিঃসংযোগ
---------

* আহিলিক ও ইয়ারান

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র

 |
| জীবনীমূলক অভিধান | 
* জার্মানি

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
ইসলামের কিছু প্রধান নবী
ইসলাম ধর্মে, **রাসুল** (আরবি: رسول *রাসুল্‌* "বার্তাবাহক", বহুবচন রুসুল) হলেন আল্লাহ্‌ প্রেরিত বার্তাবাহী ব্যক্তিত্ব। রাসুল বলতে তাদেরকেই বোঝানো হয় যারা আল্লাহ্‌র কাছ থেকে কিতাব বা পুস্তক প্রাপ্ত হয়েছেন। হাদিস সহ অন্যান্য ইসলামী বইয়ে এক লক্ষ চব্বিশ হাজার মতান্তরে দুই লক্ষ চব্বিশ হাজার নবির কথা বলা হয়েছে। এদের মাঝে সকলে কিতাব প্রাপ্ত হয় নি। যারা কিতাব প্রাপ্ত হয়েছেন তারাই শুধু রাসুলের খেতাব পেয়েছেন। অর্থাৎ সকল রাসুলই নবী কিন্তু সকল নবি রাসুল নয়। কুরআন অনুযায়ী, আল্লাহ্‌ মানবজাতির নিকট বহু আম্বিয়া (একবচন নবী) প্রেরণ করেছেন।

> আমি তোমাকে সত্যসহ প্রেরণ করেছি সুসংবাদ দাতা ও সতর্ককারী রূপে; এমন কোন সম্প্রদায় নেই যার নিকট সতর্ককারী প্রেরিত হয়নি।
> 
> — অনুবাদ মুজিবুর রহমান "কুরআন ২:২৫৬"। 

তাদের মধ্যে পঁচিশ জনের নাম কোরআনে উল্লেখ আছে (ইসলামের প্রেরিতপুরুষগণ দেখুন)। কুরআন তাদের চার জনকে রাসুল হিসাবে উল্লেখ করে: দাউদ (আলাইহিস সালাম) , মুসা (আলাইহিস সালাম), ঈসা (আলাইহিস সালাম) এবং মুহাম্মাদ (সঃ)।

ইসলাম ধর্ম অনুসারে সকল নবি ও রাসুলের মাঝে শ্রেষ্ঠ রাসুল বলে ধরা হয় মুহাম্মাদ কে। এবং ইসলাম ধর্ম অনুসারে তিনিই শেষ নবি। তার পরে আর কোনো নবি আসবে না।

### শব্দ ব্যবহার

কিছু মুসলিম আলেম মূল ইসলামী আরবী শব্দ "রাসূল" (رسول)-এর ব্যবহারকে অধিক উৎসাহিত করে থাকেন, যুক্তি হিসেবে তারা বলেন, রাসূল শব্দটি কুরআনে ব্যবহৃত হয়েছে, তাই শব্দটি বলার সময় প্রতি হরফে দশ নেকি করে ৩ হরফে মোট ৩০ নেকি সাওয়াব পাওয়া যাবে, যা পয়গম্বর বা অন্যান্য অ-কুরআনীয় প্রতিশব্দ উচ্চারণে পাওয়া যাবে না। কুরআনীয় শব্দ বলায় প্রতি হরফে দশ নেকির ক্ষেত্রে তারা ইসলামী নবী মুহাম্মদের উক্ত হাদীসটি পেশ করেন, 

> রাসূল (সা.) বলেছেন,
> 
> 
> مَنْ ‌قَرَأَ ‌حَرْفًا ‌مِنْ ‌كِتَابِ ‌اللَّهِ ‌فَلَهُ ‌بِهِ ‌حَسَنَةٌ، وَالحَسَنَةُ بِعَشْرِ أَمْثَالِهَا، لَا أَقُولُ الم حَرْفٌ، وَلَكِنْ أَلِفٌ حَرْفٌ وَلَامٌ حَرْفٌ وَمِيمٌ حَرْفٌ
> 
> 
> 
> ‘আল্লাহ তাআলার কিতাবের একটি হরফ যে ব্যক্তি পাঠ করবে তার জন্য এর সওয়াব আছে। আর সওয়াব হয় তার দশ গুণ হিসেবে। আমি বলি না যে, আলিফ-লাম-মীম একটি হরফ, বরং আলিফ একটি হরফ, লাম একটি হরফ এবং মীম একটি হরফ।’
> 
> — [সুনানে তিরমিযি, হাদিস: ২৯১০]

তথ্যসূত্র
---------

1. ↑  "University of Southern California Compendium of Muslim Texts"। ২০০৭-০১-০১ তারিখে মূল থেকে আর্কাইভ করা। সংগ্রহের তারিখ ২০০৭-০১-০৩।  Authors list-এ `|প্রথমাংশ1=` এর `|শেষাংশ1=` নেই (সাহায্য)

বহিঃসংযোগ
---------

* নবি ও রাসুল সম্বন্ধে আলোচনা
* নবিদের কাহিনী-১- *মুহাম্মাদ আসাদুল্লাহ আল-গালিব*
* নবিদের কাহিনী-২- *মুহাম্মাদ আসাদুল্লাহ আল-গালিব*
উত্তর ইংরেজি লোককাহিনীতে, **বারগেস্ট** বা **বারগুয়েস্ট** হল একটি পৌরাণিক রাক্ষসী কালো কুকুর যার বড় দাঁত এবং নখর রয়েছে,  যদিও অন্যান্য ক্ষেত্রে এই নামটি দ্বারা ভূত বা গৃহস্থালীর পরীকে বোঝাতে পারে (বিশেষ করে নর্থম্বারল্যান্ড এবং ডারহামে) যেমন কল্ড ল্যাড।

বিবরণ
-----

  

উইলিয়াম হোনের *প্রতিদিনের বই* (১৮৩০)-এ "দ্য লিজেন্ড অফ দ্য ট্রলারস গিল" শিরোনামের একটি গীতিনাট্যে এমন একজন ব্যক্তির গল্প বর্ণনা করা হয় যে বার্গেস্টকে ডাকা এবং মোকাবেলা করার জন্য আচারিক জাদুবিদ্যার কাজ করে। তবে বুকে ক্ষত সহকারে লোকটির প্রাণহীন দেহ কিছুক্ষণ পরেই আবিষ্কৃত হয়।  ইয়র্ক শহরে মাঝেমধ্যে একটি বারগেস্ট প্রবেশ করার একটি গল্পও রয়েছে। কিংবদন্তি অনুসারে এটি শহরের সংকীর্ণ স্নিকেলওয়েতে একা ভ্রমণকারীদের শিকার করে। তদুপরি, দ্য শ্যাম্বলসের অন্য নামও বারগেস্ট।  

১৮৭০ এর দশকে একটি আকৃতি পরিবর্তনকারী বারগেস্টকে ডার্লিংটনের কাছে বাস করতে দেখা গিয়েছিল। যখন বারগেস্টকে ডার্লিংটনের কাছে বাস করতে দেখা গিয়েছিল তখন সবাইকে বলা হয়েছিল যে বারগেস্ট একজন মাথাবিহীন মানুষ (যে আগুনে অদৃশ্য হয়ে যাবে), একজন মাথাবিহীন ভদ্রমহিলা, একটি সাদা বিড়াল, একটি খরগোশ, একটি কুকুর বা একটি কালো কুকুরের রূপ নিতে সক্ষম।   

বারগেস্ট প্রায়শই মৃত্যুর একটি লক্ষণ হিসাবে কাজ করে। একজন উল্লেখযোগ্য ব্যক্তির মৃত্যুতে বার্গেস্ট আবির্ভূত হতে পারে, তার পরে স্থানীয় এলাকার অন্যান্য কুকুররা এক ধরনের অন্ত্যেষ্টিক্রিয়ার মিছিলে, চিৎকার ও ঘেউ ঘেউ করে ব্যক্তির মৃত্যুর ঘোষণা দেয়। যদি কেউ বার্গেস্টের পথে প্রবেশ করে তবে এটি তাকে তার থাবা দিয়ে আঘাত করবে এবং এমন একটি ক্ষত রেখে যাবে যা কখনই সারাবে না। 

জ্বলন্ত চোখ সহ একটি বড় কালো কুকুরের রূপ নেওয়ার পাশাপাশি এটি অদৃশ্য হয়ে যেতে পারে এবং শিকলের ঝাঁকুনি দিয়ে হাঁটতে পারে। বারগেস্ট বাড়ির চৌকাঠ জুড়ে একজন ব্যক্তির মৃত্যুর পূর্বাভাস দিতে পারে। ভ্যাম্পায়ারের মতো বারগেস্ট নদী পার হতে অক্ষম।

আরো দেখুন
---------

* কালো কুকুর (ভূত) - লোকেল অনুসারে ফ্যান্টম কালো কুকুরের একটি তালিকা
* ব্ল্যাক শাক
* শিয়াল আত্মা
* বন্য শিকার

তথ্যসূত্র
---------

1. ↑   One or more of the preceding sentences একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। "Barghest"। *ব্রিটিশ বিশ্বকোষ*। **3** (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 399। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Hone, William (১৮৩০)। *The Every-day Book and Table Book*। পৃষ্ঠা 653–655।
3. ↑  "A Little Shambles Shopping Review"। *The York ME Community*।
4. ↑  Shaw, Jeffrey (১৯২৩)। *Whitby Lore and Legend*।
5. 1 2 3  Henderson, William (১৮৭৯)। "Ch. 7"। *Notes on the folk-lore of the northern counties of England and the borders* (2nd সংস্করণ)। Folk-Lore Society। পৃষ্ঠা 275।
6. 1 2  Briggs, Katharine (১৯৭৬)। *An Encyclopedia of Fairies*। Pantheon Books। পৃষ্ঠা 16–17। আইএসবিএন 0394409183।
টেমপ্লেট:Spectral Black Dogsটেমপ্লেট:Fairies
**কলহন** ( সংস্কৃত: कल्हण) কাশ্মীরের ইতিহাস বিবরণী গ্রন্থ *রাজতরঙ্গিনী* -এর রচয়িতা। তিনি ১১৪৮ থেকে ১১৪৯ সালের মধ্যে সংস্কৃত ভাষার এই গ্রন্থটি রচনাটি লিখেছিলেন  তাঁর জীবন সম্পর্কিত সমস্ত তথ্য তাঁর নিজস্ব লেখা থেকে অনুমেয়। পণ্ডিত হলেন মার্ক অরেল স্টেইন কলহনের জীবনী সংক্রান্ত তথ্য সংকলনের একজন মুখ্য প্রণেতা। রবিন ডনকিন যুক্তি দিয়েছেন যে কলহনের রচনাকে বাদ দিলে ত্রয়োদশ শতাব্দীর আগে এমন কোনো সাহিত্য গ্রন্থের খোঁজ পাওয়া যায়না যাতে স্থান, কাল ও পাত্রের এত বিশদ বিবরণ রয়েছে।

জীবন
----

কলহন কাশ্মীরের হিন্দু ব্রাহ্মণ মন্ত্রী চানপাকার পরিবারে জন্মগ্রহণ করেছিলেন। চানপাকা সম্ভবত লোহারা রাজবংশের রাজা হর্ষের সেবায় নিযুক্ত ছিলেন।  সম্ভবত তার জন্মস্থান ছিল পারিহাসপুর এবং দ্বাদশ শতাব্দীর প্রথম দিকে তার জন্ম হয়। তাঁর *রাজতরঙ্গিণী* গ্রন্থের আটটি বিভাগের প্রতিটির সূচনায় তিনি শ্লোকের মাধ্যমে হিন্দু দেবতা শিবের কাছে প্রার্থনা জানিয়েছেন। সেই সময়ে কাশ্মীরের অনেক হিন্দুর ন্যায় তিনি বৌদ্ধধর্মের প্রতিও সহানুভূতিশীল ছিলেন এবং বৌদ্ধরাও হিন্দুদের এই অনুভূতির প্রতিদান দেওয়ার প্রবণতা দেখাতেন।  আধুনিক সময়েও, বুদ্ধের জন্মদিন কাশ্মীরি ব্রাহ্মণদের জন্য একটি উল্লেখযোগ্য ঘটনা এবং কলহনের সময় বুদ্ধকে হিন্দুরা বিষ্ণুর অবতার হিসাবে মান্য করতেন। 

কলহন তৎকালীন মহাকাব্য যেমন বিলহানের *বিক্রমাঙ্কদেবচরিত*, *রামায়ণ* এবং *মহাভারতের* সাথে পরিচিত ছিলেন এবং সেই সকল গ্রন্থের কথা তিনি তাঁর নিজের লেখায় উল্লেখ করেছেন।  স্টেইনের মতে সেই বর্ণনা ছিল "অত্যন্ত অপ্রয়োজনীয় প্রশংসা এবং তোষামোদ, যা ভারতীয় লেখকরা তাঁদের পৃষ্ঠপোষকদের প্রদান করতে বাধ্য"। কিন্তু তার এই মতবাদ সকলের কাছে গ্রহণযোগ্য নয়। স্টেইনের ব্যাখ্যা থেকে অনুমান করা যায় যে কলহন তৎকালীন সম্রাট জয়সিংহের পৃষ্ঠপোষকদের অংশ ছিলেন না। যে সময়ে তিনি *রাজতরঙ্গিনী* লিখছিলেন সেই সময়ে শাসক রাজা ছিলেন এই জয়সিংহ।

তথ্যসূত্র
---------

1. ↑  Stein, Vol. 1, p. 15.
2. ↑  Donkin, p. 152.
3. ↑  "Kalhana | Kashmir Brahman | Britannica"।
4. ↑  Stein, Vol. 1, pp. 6-9, 15.
5. ↑  Stein, Vol. 1, p. 9.
6. ↑  Stein, Vol. 1, pp. 10-11.
7. ↑  Stein, Vol. 1, p. 17.
**অহিংসা** হলো ব্যক্তিগত অনুশীলন, যার অর্থ হল কোন ব্যক্তি যেকোনো পরিস্থিতিতে নিজের বা অন্যের ক্ষতি করে না। ধারণাটি এ বিশ্বাস থেকে উদ্ভূত হয় যে, একটি কাঙ্ক্ষিত ফলাফল অর্জনের জন্য মানুষ, প্রাণী বা পরিবেশের ক্ষতি করা অপ্রয়োজনীয়। এটি নৈতিক, ধর্মীয়, আধ্যাত্মিক নীতির ওপর ভিত্তি করে সহিংসতা থেকে বিরত থাকার উপর ভিত্তি করে একটি সাধারণ দর্শন হিসেবে সৃষ্টি হয়।  মহাবীর, যিনি জৈন ধর্মের সদস্য ছিলেন, তিনি অহিংসা ধারণাটিকে বিশ্বের কাছে প্রবর্তন করেন এবং তাঁর জীবনে প্রয়োগ করেন বলে উল্লেখ করা হয়। নির্বাণে পৌঁছানোর জন্যে সহিংসতা থেকে তিনি বিরত থাকার আহ্বান জানান।

মোহনদাস করমচাঁদ গান্ধীকে অহিংস আন্দোলন বা অহিংসাবাদের প্রতিষ্ঠাতা হিসাবে বিবেচনা করা হয়, যিনি তার আন্দোলন এবং লেখার মাধ্যমে অহিংসের ধারণাকে জনপ্রিয় করেন, যা অন্য অহিংস কর্মীদের অনুপ্রাণিত করেছিল।

এটিকে অন্য দুটি অবস্থানের বিকল্প হিসাবে দেখা হয়: সংগ্রাম ও সশস্ত্র সংঘর্ষ এবং এই শব্দটি শান্তিবাদের প্রতিষেধক হিসাবে ব্যবহৃত হয়। কিন্তু বিংশ শতাব্দীর মাঝামাঝি থেকে এটি শক্তির ব্যবহার ছাড়া সামাজিক পরিবর্তনের লক্ষ্যে অনেক কৌশল প্রতিফলিত করতে ব্যবহৃত হয়েছে। অহিংসাবাদ শান্তিবাদ থেকে পৃথক; কারণ এটি নিপীড়ক ও অত্যাচারীদের সরাসরি মোকাবেলা করে।

তথ্যসূত্র
---------

1. ↑  A clarification of this and related terms appears in جين شارب, *Sharp's Dictionary of Power and Struggle: Language of Civil Resistance in Conflicts*, Oxford University Press, New York, 2012.
2. ↑  লাহিড়ী, আশীষ। "গাঁধীর অহিংসা-তত্ত্ব: সার্থকতা-ব্যর্থতার খতিয়ান"। *www.anandabazar.com*। সংগ্রহের তারিখ ২০২৩-০৯-২২।
***বহ্নিশিখা*** হল একটি জনপ্রিয় বাংলা চলচ্চিত্র যা পরিচালনা করেন পীযূষ বোস। এই চলচ্চিত্রটি বিখ্যাত লেখক নীহাররঞ্জন গুপ্ত এর উপন্যাস অবলম্বনে নির্মিত। এই চলচ্চিত্রটি ১৯৭৬ সালে শ্রী আর. এস প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, রঞ্জিত মল্লিক, অলিভিয়া।

কাহিনী
------

লতিকা ও বিলাশ একে অপরকে ভালোবাসে। বিলাশ ব্যারিস্টার হওয়ার জন্য বিদেশে পড়তে যাচ্ছেন। লতিকার বাবা-মা চান তিনি চলে যাওয়ার আগে তাদের বিয়ে হয়ে যাক। যাইহোক বিলাশ তার পিতামাতার সম্পর্কে সত্য প্রকাশ করে, লতিকার বাবা-মা বিবাহ বাতিল করে। বিলাশ লতিকাকে ফিরে না আসা পর্যন্ত এক বছর অপেক্ষা করতে বলে কিন্তু ফিরে এসে দেখে যে লতিকা ইতিমধ্যেই বিবাহিত এবং একটি ছোট মেয়ে রানু রয়েছে। বিলাশ খুব হতাশ হয় এবং সমাজের বিরুদ্ধে এবং লতিকার বিরুদ্ধে প্রতিশোধ নেওয়ার সিদ্ধান্ত নেয় যে তাকে বিশ্বাসঘাতকতা করেছে। সে রানুকে অপহরণ করে এবং তাকে অসামাজিক হওয়ার পথ দেখায়। সে একজন অপরাধী হয়ে মিস্টার সিনহার নামে কাজ করে। এদিকে, রানুর বাবা গ্রামের ছেলে প্রদ্যুতকে বাড়িতে নিয়ে আসে যখন সে মনে করে যে তার একমাত্র মেয়ে মারা গেছে। প্রদ্যুত বড় হয়ে একজন পুলিশ অফিসার হয় এবং কলকাতার সমস্ত অসামাজিক উপাদানকে ধ্বংস করার সিদ্ধান্ত নেয়। তিনি ক্যাপ্টেন হিউম্যান নামে একজন সঙ্গী খুঁজে পান। তারা জানতে পারে মিঃ সিনহা সবচেয়ে বড় অসামাজিক এবং তাকে খুঁজতে শুরু করে। এরই মধ্যে প্রদ্যুত একটি মেয়েকে খুঁজে পায়, বহ্নি, যে আসলে রানু এবং তার প্রেমে পড়ে। মিঃ সিনহা চান না বহ্নি এবং প্রদ্যুত দুজনেই বিয়ে করুক এবং তাই তাদের হত্যা করার চেষ্টা করে। প্রদ্যুতের সাথে আলাপচারিতায় মিঃ সিনহা জানতে পারেন যে লতিকাকে তার পরিবার জোর করে বিয়ে দিয়েছে। সে তার ভুল বুঝতে পেরে পুলিশের কাছে আত্মসমর্পণ করে। তাকে মৃত্যুদণ্ড দেওয়া হয় কিন্তু ফাঁসির আগে সে বহ্নির আসল পরিচয় প্রকাশ করে। বহ্নি এবং প্রদ্যুত অবশেষে বিয়ে করেন।

শ্রেষ্ঠাংশে
-----------

* উত্তম কুমার
* সুপ্রিয়া চৌধুরি
* রঞ্জিত মল্লিক
* অলিভিয়া
* অসীম কুমার
* তরুণ কুমার
* শম্ভু ভট্টাচার্য
* শিবানি বোস
* মন্টু চ্যাটার্জী
* মঞ্জুশ্রী বোস
* স্বপন কুমার
* রবিন ব্যানার্জী
* কল্যাণী আধিকারী

সাউন্ডট্রাক
-----------

এ চলচ্চিত্রের সকল গানের গীতিকার হলেন গৌরীপ্রসন্ন মজুমদার।

সকল গানের সুরকার হেমন্ত মুখোপাধ্যায়।

| গান |
| --- |
| নং. | শিরোনাম | শিল্পী | দৈর্ঘ্য |
| ১. | "এ জ্বালা যে তারি জ্বালা" | হেমন্ত মুখোপাধ্যায় | ৩:২৯ |
| ২. | "লাইফ ইজ জাস্ট আ গাম্বেল" | মিস মারিয়ান | ২:৫৩ |
| ৩. | "আয় রে সোনা আয়" | রানু মুখার্জী | ৩:০৫ |
| ৪. | "জাঁহাপনা ঢের হয়েছে" | শিপ্রা বসু | ৩:৩৩ |

তথ্যসূত্র
---------

1. ↑  "Banhishikha (1976) - Review, Star Cast, News, Photos"। *Cinestaan*। ২০২০-১১-৩০ তারিখে মূল থেকে আর্কাইভ করা। সংগ্রহের তারিখ ২০২২-০১-১৪।
2. 1 2  Ayan Ray। "Banhishikha ( 1976)"।
3. ↑  FilmiClub। "Banhisikha (1976)"। *FilmiClub* (ইংরেজি ভাষায়)। সংগ্রহের তারিখ ২০২২-০১-১৪।
4. ↑  "Banhi Sikha on Moviebuff.com"। *Moviebuff.com*। সংগ্রহের তারিখ ২০২২-০১-১৪।
5. ↑  "সংরক্ষণাগারভুক্ত অনুলিপি"। ১৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০২২।
**পিপুল** (*Piper longum*), (*Pippali*) যাকে কখনো কখনো **ভারতীয় পিপুল** নামে ডাকা হয়, এক প্রকার সপুষ্পক উদ্ভিদ। এটি Piperaceae গোত্রের একটি লতাজাতীয় ভেষজ উদ্ভিদ যা ফলের জন্য চাষ করা হয়।

পপি বীজের সমান আকৃতির অসংখ্য পিপুল ফল একটি সংযুক্ত দন্ডে অবস্থান করে। এর অপর একটি প্রজাতি *Piper retrofractum* ইন্দোনেশিয়ার জাভা দ্বীপাঞ্চলে দেখা যায়।

ইতিহাস
------

পিপুল সম্পর্কে প্রথম জানা যায় প্রাচীন ভারতীয় আয়ূর্বেদ শাস্ত্রের পুস্তকে, যেখানে এর ঔষধি ও খাদ্যগুণ সম্পর্কে বিস্তারিত আলোচনা করা হয়েছে। এটি খ্রিস্টের জন্মের ৬ষ্ঠ বা ৫ম শতক পূর্বে গ্রীসে পরিচিতি লাভ করে, যদিও হিপোক্রেটিস এটিকে মসলা অপেক্ষা ঔষধি গুণের জন্যই অধিক গুরুত্ব দিয়েছেন।

ব্যবহার
-------

শুকনো পিপুল ফল
পিপুল গাছ
পিপুল গাছের শিঁকড়
বর্তমানকালে ইউরোপীয় রন্ধন কার্যে এর ব্যবহার দুর্লভ হলেও ভারতে সব্জি রান্নায়, উত্তর আমেরিকার মসলা মিশ্রণে এবং ইন্দোনেশিয়ান ও মালয়শিয়ান রান্নায় এর বহুল ব্যবহার রয়েছে। ভারতে মুদি দোকানে এটি *পিপালি* নামে প্রায়শ:ই কিনতে পাওয়া যায়।

গুনাগুণ
-------

* ঝুরা ক্রিমির ঔষুধ হিসাবে এটি ভাল কাজ করে।
* জ্বর ও কাশি হলে পিপুল গরম জলের সাথে সকাল ও বিকালে খেলে জ্বর ও কাশি কমে যায়।
* হাঁপানি রোগীদের জন্য এটি বেশ উপকারী।

আরও দেখুন
---------

* লবঙ্গ
* পরশপিপুল

তথ্যসূত্র
---------

1. ↑  Maguelonne Toussaint-Samat, Anthea Bell, tr. *The History of Food*, revised ed. 2009, p.
2. ↑  আঃ খালেক মোল্লা সম্পাদিত;*লোকমান হেকিমের কবিরাজী চিকিৎসা*; আক্টোবর ২০০৯; পৃষ্ঠা- ২০৩

বহি:সংযোগ
---------

* দেখার কেউ নেই, কালের গর্ভে বিলীন হতে চলেছে উপকারী উদ্ভিদ পিপুল[*স্থায়ীভাবে অকার্যকর সংযোগ*]
* Caldecott, Todd (২০০৬)। *Ayurveda: The Divine Science of Life*। Elsevier/Mosby। আইএসবিএন 0-7234-3410-7।  Contains a detailed monograph on *Piper longum* (Pippali) as well as a discussion of health benefits and usage in clinical practice. Available online at

টেমপ্লেট:Herbs & spices
**লুইস আলবের্তো ইসলাস রানিয়েরি** (জন্ম ২২ ডিসেম্বর ১৯৬৫, বুয়েনোস আইরেস, আর্জেন্টিনা) একজন আর্জেন্টিনীয় প্রাক্তন ফুটবল গোলরক্ষক। তিনি আর্জেন্টিনা জাতীয় দল, ইন্দিপেন্দেনিয়েন্ত, এস্তুদিয়ান্তেস দে লা প্লাতা এবং লিওনের হয়ে খেলেছেন।

খেলোয়াড়ি কর্মজীবন
-------------------

### ক্লাব

ইসলাস ১৯৮০ এর দশকের গোড়ার দিকে চাকারিতা জুনিয়র্সের গোলরক্ষক হিসেবে তার কর্মজীবন শুরু করেন। তিনি তার দক্ষতা এবং স্বভাবের কারণে তার ডাকনাম *এল লোকো* (পাগলাটে) অর্জন করেছিলেন।

১৯৮২ সালের শেষের দিকে ইসলাসকে এস্তুদিয়ান্তেসে স্থানান্তরিত করা হয়। ১৯৮৩ সালে ন্যাশনাল চ্যাম্পিয়নশিপ শিরোপা বিজয়ী দলে তিনি পর্যায়ক্রমে কার্লোস বার্টেরোর সাথে ছিলেন।

১৯৮৬ সালে তিনি ইন্দিপেনদেনিয়েন্তে স্থানান্তরিত হন এবং সেখানে দুই বছর খেলেন। এরপর ১৯৮৮ সালে তিনি আতলেতিকো মাদ্রিদে যান কিন্তু একটি ম্যাচও খেলেননি এবং সিডি লগ্রোনেসের কাছে ধারে চলে যান। ১৯৯০ সালে তিনি ইন্দিপেনদেনিয়েন্তে ফিরে আসেন এবং দলকে ১৯৯৪ সালে ক্লসুরা এবং দুটি আন্তর্জাতিক শিরোপা জিততে সহায়তা করেন।

২০০৩ সালে ইন্দিপেনদেনিয়েন্তের হয়ে ২৪১টি ম্যাচ খেলার পর তিনি অবসর নেন।

### আন্তর্জাতিক

ইসলাস ১৯৮৩ সালের ফিফা বিশ্ব যুব চ্যাম্পিয়নশিপে রানার-আপ হওয়া আর্জেন্টিনার যুব ফুটবল দলের অংশ ছিলেন।

১৯৮৬ সালের বিশ্বকাপ ফুটবলের সময় বিকল্প গোলরক্ষক ছিলেন ইসলাস, যে বিশ্বকাপটি আর্জেন্টিনা জিতেছিল। তিনি এরপরও নেরি পুম্পিদোর বিকল্প খেলোয়াড় ছিলেন বলে ক্ষুব্ধ হয়ে ১৯৯০ সালের বিশ্বকাপের ঠিক আগে জাতীয় দল থেকে পদত্যাগ করেন। কাপ চলাকালীন দ্বিতীয় ম্যাচে পুম্পিদো আহত হন, তাই তৃতীয় গোলরক্ষক সের্হিও গোয়কোচেয়াকে এগিয়ে রাখা হয় এবং টুর্নামেন্টের সেরা গোলরক্ষক নির্বাচিত করা হয়। কাপের পর নতুন কোচ আলফিও বাসিলের অধীনে ইসলাস জাতীয় দলে ফিরে আসেন। যেহেতু ১৯৯৪ সালের বিশ্বকাপ বাছাইপর্বের সময় গোয়কোচেয়ার কিছু ম্যাচে দুর্বলতা ছিল, তাই ১৯৯৪ সালের বিশ্বকাপের সময় ইসলাস আর্জেন্টিনার গোলরক্ষক ছিলেন।

পরিচালনা কর্মজীবন
-----------------

বলিভিয়ায় কিছু সময় কাজ করার পর ইসলাস নভেম্বর ২০০৬ থেকে মে ২০০৭ পর্যন্ত আর্জেন্টিনীয় ক্লাব আলমাগ্রোর পরিচালনা করেন। এরপর ইসলাস অরোরা পরিচালনার জন্য বলিভিয়ায় ফিরে আসেন। কিন্তু সেপ্টেম্বর ২০০৭ সালে পদত্যাগ করেন।

কর্মজীবন পরিসংখ্যান
-------------------


| আর্জেন্টিনা জাতীয় দল |
| --- |
| বছর | ম্যাচ | গোল |
|
| ১৯৮৪ | ৩ | –১ |
| ১৯৮৫ | ২ | ০ |
| ১৯৮৬ | ১ | –১ |
| ১৯৮৭ | ৫ | –৫ |
| ১৯৮৮ | ৪ | –৬ |
| ১৯৮৯ | ৪ | ০ |
| ১৯৯০ | ০ | ০ |
| ১৯৯১ | ০ | ০ |
| ১৯৯২ | ৩ | ০ |
| ১৯৯৩ | ১ | –১ |
| ১৯৯৪ | ৭ | –১০ |
| মোট | ৩০ | –৩০ |

সম্মাননা
--------

এস্তুদিয়ান্তেস
* আর্জেন্টিনীয় প্রিমিয়ার দিভিশিওনঃ ন্যাশনাল ১৯৮৩

ইন্দেপেনদিয়েন্তে
* আর্জেন্টিনীয় প্রিমেরা ডিভিশনঃ ক্লাউসুরা ১৯৯৪
* সুপারকোপা সুদামেরিকানাঃ ১৯৯৪
* রিকোপা সুদামেরিকানাঃ ১৯৯৫

আর্জেন্টিনা
* ফিফা বিশ্বকাপ: ১৯৮৬
* কোপা আমেরিকা: ১৯৯৩
* ফিফা কনফেডারেশন্স কাপ: ১৯৯২
* কনমেবল–উয়েফা কাপ অফ চ্যাম্পিয়ন্স: ১৯৯৩

ব্যক্তিগত
* ফিফা বিশ্ব যুব চ্যাম্পিয়নশিপ: ব্রোঞ্জ বল ১৯৮৩
* অলিম্পিয়া পুরস্কারঃ ১৯৯২

তথ্যসূত্র
---------


উইকিমিডিয়া কমন্সে **লুইস ইসলাস** সংক্রান্ত মিডিয়া রয়েছে।

1. ↑  "Diario Olé" (স্পেনীয় ভাষায়)। ৩০ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ২৪ জুন ২০২৩।
2. ↑  ন্যাশনাল-ফুটবল-টিমস.কমে "Luis Islas"। *ন্যাশনাল ফুটবল টিমস*। বেঞ্জামিন স্ট্রাক-জিমারমান।
\এপেক্সের তৈরি করা পুরুষদের জুতা।
**এপেক্স** একটি বহুজাতিক জুতা ও বস্ত্র প্রস্তুতকারী প্রতিষ্ঠান। এর প্রধান কার্যালয় বাংলাদেশের ঢাকায় অবস্থিত । ৪০টিরও অধিক দেশে এপেক্স কোম্পানির শাখা রয়েছে। বর্তমানে এপেক্স ট্যানারি, এপেক্স ফুটওয়্যার, এপেক্স ফার্মা, ব্লু ওশান ফুটওয়্যার, এপেক্স এন্টারপ্রাইজ, এপেক্স ইনভেস্টমেন্ট, গ্রে অ্যাডভারটাইজিং বাংলাদেশসহ ১১টি কোম্পানি রয়েছে এপেক্স গ্রুপের।

প্রতিবছর এপেক্সের তৈরি ৪৫ লাখ জোড়া জুতা পৌঁছে যায় ৪০টি দেশে। মার্কিন যুক্তরাষ্ট্রের ম্যাকি ও জেসি পেনি, জাপানের এবিসি মার্ট এবং জার্মানির ডেইচম্যানসহ বিশ্বের বড় খুচরা বিক্রেতারা এপেক্সের গ্রাহক। একই সঙ্গে দেশীয় বাজারেও প্রতিবছর তিন লাখ জোড়া জুতা প্রস্তুত করে এপেক্স। সাড়ে পাঁচশ খুচরা দোকানের মাধ্যমে এগুলো চলে যায় মানুষের পায়ে।  যা দেশব্যাপী ৫৫০ টির অধিক নিজস্ব বিক্রয় কেন্দ্র থেকে এগুলো বিক্রয় করা হয়। প্রায় ৫ মিলিয়ন জুতা বিশ্বব্যাপী ৪০ টি দেশের ১৩০ টি খুচরা বিক্রেতা প্রতিষ্ঠানের কাছে নিয়মিত রপ্তানি করে থাকে এপেক্স।

তথ্যসূত্র
---------

1. ↑  "Chairman"। *Apex Footwear Ltd.*।
2. ↑  "Financial Information"। *Apex Footwear Ltd.*।
**দ্বিতীয় ফিতনা** বা **দ্বিতীয় মুসলিম গৃহযুদ্ধ** ছিল উমাইয়া খিলাফতের প্রথমদিকে সংঘটিত রাজনৈতিক ও সামরিক বিশৃঙ্খলা। প্রথম উমাইয়া খলিফা প্রথম মুয়াবিয়ার মৃত্যুর পর এই বিশৃঙ্খলা সৃষ্টি হয়। ইতিহাসবিদরা মতভেদে ৬৮০ বা ৬৮৩ সালকে এর সূচনা এবং ৬৮৫ থেকে ৬৯২ সালের মধ্যে এর সমাপ্তি বিবেচনা করেন। এসময় কারবালার যুদ্ধ ; আবদুল্লাহ ইবনুল জুবায়েরের বিদ্রোহ ; মুখতার আল সাকাফির বিদ্রোহ ও নাজদা ইবনে আমিরুল হানাফির বিদ্রোহ সংঘটিত হয়। দিতীয় ফিতনার সময়ে নিয়ন্ত্রিত অঞ্চল : 

১ .কুফা : মুখতার আল সাকাফি 

২. ইয়ামামা : নাজদা ইবনে আমিরুল হানাফি 

৩. হেজাজ : আব্দুল্লাহ ইবনে যুবায়ের 

৪. সিরিয়া ও মিশর : আব্দুল মালিক ইবনে মারওয়ান

বিস্তারিত
---------

বিদ্রোহের শুরু ও শেষ হওয়ার সময় নিয়ে মতপার্থক্য আছে। কেউ কেউ ৬৮০ সালে প্রথম মুয়াবিয়ার মৃত্যুর পরের সময় থেকে এর সূচনা ধরেন। অন্য মতে তার পুত্র খলিফা প্রথম ইয়াজিদের মৃত্যুর বছর ৬৮৩ কে সূচনা ধরা হয়। সমাপ্তিকাল ৬৮৫ (খলিফা আবদুল মালিক ইবনে মারওয়ানের অভিষেক) থেকে ৬৯২ (আবদুল্লাহ ইবনে জুবায়েরের মৃত্যু ও তার বিদ্রোহের সমাপ্তি) এর মধ্যে ধরা হয়। সাধারণভাবে ৬৮০ - ৬৯২ সময়কে ব্যবহার করা হয়।

দ্বিতীয় ফিতনার সময় মুসলিম বিশ্বে জটিল অবস্থা বিরাজ করছিল। এসময় বেশ কিছু ঘটনা ঘটে। এসবের মধ্যে সরাসরি সম্পর্ক ছিল বলে প্রতীয়মান হয় না। গুরুত্বপূর্ণ ঘটনাগুলোর একটি সংক্ষিপ্ত বিবরণ নিম্নরূপে দেয়া যেতে পারে।

৬৮০ সালে প্রথম উমাইয়া খলিফা প্রথম মুয়াবিয়ার মৃত্যুর পর তার পুত্র প্রথম ইয়াজিদ খলিফা হন। মুহাম্মদ এর দৌহিত্র ও সাবেক খলিফা আলি ইবনে আবি তালিবের পুত্র হুসাইন ইবনে আলির সমর্থকদের কাছ থেকে প্রথম ইয়াজিদের বিরুদ্ধে প্রতিবাদ আসে। কারবালার যুদ্ধে হুসাইনসহ অনেকেই উমাইয়া সেনাদের হাতে নিহত হন। এই যুদ্ধকে প্রায়ই সুন্নি ও শিয়াদের মধ্যকার চূড়ান্ত ভাঙন হিসেবে ধরা হয়। কারবালার দিনকে শিয়ারা বিশেষ গুরুত্ব দিয়ে থাকে।

এসকল ঘটনার পর ইয়াজিদ আবদুল্লাহ ইবনে জুবায়েরের বিদ্রোহের মুখোমুখি হন। আবদুল্লাহ ইবনে জুবায়ের ছিলেন সাহাবি জুবায়ের ইবনে আওয়াম ও আসমা বিনতে আবি বকরের পুত্র। বিভিন্ন কারণে উমাইয়া শাসনের প্রতি অসন্তুষ্ট ব্যক্তিরা তার বিদ্রোহকে সমর্থন করে। ৬৮৩ সালে প্রথম ইয়াজিদ ও তার পুত্র দ্বিতীয় মুয়াবিয়ার আকস্মিক মৃত্যুর পর আবদুল্লাহ ইবনে জুবায়ের খলিফা হিসেবে ব্যাপক সমর্থন লাভ করেন। তিনি তার শাসনের বিরোধীদের প্রতিহত করতে সচেষ্ট হন। সিরিয়ায় প্রথম মুয়াবিয়ার এক ভাই সম্পর্কিত ব্যক্তি মারওয়ান ইবনে হাকিম নিজেকে খলিফা ঘোষণা করেন। সংক্ষিপ্তকাল শাসনের পর মারওয়ান ৬৮৫ সালে মৃত্যুবরণ করলে তার পুত্র আবদুল মালিক ইবনে মারওয়ান তার উত্তরসুরি হন। ৬৮৪ সালে মধ্য আরবে খারিজি বিদ্রোহীরা স্বাধীন রাষ্ট্র স্থাপন করলে আবদুল্লাহ ইবনে জুবায়ের তিহামাহ ও হেজাজ অঞ্চলে বিচ্ছিন্ন হয়ে পড়েন।

ইরাক ও ইরানে এরপর অন্যান্য খারিজিদের উত্থান হয়। এসময় হুসাইন ইবনে আলির মৃত্যুর প্রতিশোধ নেয়া এবং আলির অন্য পুত্রদের মধ্যে কাউকে খলিফার পদে বসানোর জন্য শিয়ারা বিদ্রোহ করে। আবদুল মালিকের সমর্থক সিরিয়ান সেনারা শৃঙ্খলা ফিরিয়ে আনে। তিনি সব বিদ্রোহ দমনে সফল হন। তার সেনারা মক্কা অবরোধ করলে এরপর আবদুল্লাহ ইবনে জুবায়ের সেনাদের হাতে নিহত হন।

আরও দেখুন
---------

* প্রথম ফিতনা
* ফিতনা (শব্দ)
* কারবালার যুদ্ধ
* আবদুল্লাহ ইবনে জুবায়েরের বিদ্রোহ

তথ্যসূত্র
---------

* Karen Armstrong: *Islam: A Short History*. New York: The Modern Library, 2002, 2004 আইএসবিএন ০-৮১২৯-৬৬১৮-X

1. ↑  Abū Ḥanīfa Dīnawarī, al-akhbâr al-tiwâl, vol. 1, p. 264
**১৯৯৩ ডাব্লিউডাব্লিউএফ হল অব ফেম** ওয়ার্ল্ড রেসলিং ফেডারেশন (ডাব্লিউডাব্লিউএফ) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউএফ হল অব ফেমের প্রথম শ্রেণিকে অন্তর্ভুক্ত করেছে। এই অনুষ্ঠানটি ১৯৯৩ সালের ২২শে মার্চ তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যানহাটন সেন্টারে অনুষ্ঠিত হয়েছে।

এই বছরের হল অব ফেম অন্তর্ভুক্তির মূল আকর্ষণ ছিল আন্ড্রে দ্য জায়ান্ট।

পটভূমি
------

১৯৯৩ সালে ওয়ার্ল্ড রেসলিং ফেডারেশন (ডাব্লিউডাব্লিউএফ) ডাব্লিউডাব্লিউএফ হল অব ফেম প্রতিষ্ঠা করেছিল। অতঃপর ২২শে মার্চ তারিখে *র*-এর পর্বে এক ঘোষণায় জানিয়েছিল যে প্রায় দুই মাস পূর্বে মৃত্যুবরণ করা আন্ড্রে দ্য জায়ান্ট হবেন হল অব ফেমের প্রথম অন্তর্ভুক্ত ব্যক্তি।

১৯৯৩ সালের এই অনুষ্ঠানটি ডাব্লিউডাব্লিউএফ হল অব ফেম কালানুক্রমিকের প্রথম অনুষ্ঠান ছিল, যা ২২শে মার্চ তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যানহাটন সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।

তথ্যসূত্র
---------

1. ↑
2. ↑  "WWE Hall Of Fame" [ডাব্লিউডাব্লিউই হল অব ফেম]। *cagematch.net* (ইংরেজি ভাষায়)। ১৯ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৩ মার্চ ২০২৪।
3. ↑  "1993 WWF results, from TheHistoryOfWWE.com"। নভেম্বর ২১, ২০২০ তারিখে মূল থেকে আর্কাইভ করা। সংগ্রহের তারিখ মার্চ ২১, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  World Wrestling Federation employees (১৯৯৩-০৩-২২)। "WWF Monday Night Raw (March 22, 1993)"। *WWF Monday Night Raw*। 1 মৌসুম। USA Network। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Andre the Giant"। World Wrestling Entertainment। নভেম্বর ৭, ২০২০ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৫, ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* দাপ্তরিক ওয়েবসাইট (ইংরেজি)

টেমপ্লেট:ডাব্লিউডাব্লিউই হল অব ফেম
আরোগ্য সেতু অ্যাপ্লিকেশনটির লোগো
**আরোগ্য সেতু** হল যা ন্যাশনাল ইনফরম্যাটিক্স সেন্টার দ্বারা বিকশিত একটি কোভিড -১৯ ট্র্যাকিং মোবাইল অ্যাপ্লিকেশন যা ভারত সরকার ইলেকট্রনিক্স এবং তথ্য প্রযুক্তি মন্ত্রকের আওতায় আসে।

সংক্ষিপ্ত বিবরণ
---------------

এই অ্যাপ্লিকেশনটির উল্লিখিত উদ্দেশ্য হ'ল সচেতনতা ছড়িয়ে দেওয়া এবং প্রয়োজনীয় স্বাস্থ্যসেবাগুলি ভারতের মানুষের সাথে সংযুক্ত করা। কোভিড -১১-এর ঝুঁকি রোধ করতে, সর্বোত্তম অনুশীলন এবং পরামর্শগুলি ভাগ করে নেওয়ার জন্য স্বাস্থ্য অধিদফতরের উদ্যোগগুলিকে বাড়িয়ে তুলতে এই অ্যাপ্লিকেশনটি সাহায্য করবে। এটি একটি ট্র্যাকিং অ্যাপ্লিকেশন যা স্মার্টফোনের জিপিএস এবং ব্লুটুথ বৈশিষ্ট্যগুলি করোনাভাইরাস সংক্রমণের উপর নজর রাখতে ব্যবহার করে। আরোগ্য সেতু অ্যাপটি অ্যান্ড্রয়েড এবং আইওএস মোবাইল অপারেটিং সিস্টেমের জন্য উপলভ্য। ব্লুটুথ প্রযুক্তি ব্যবহার করে, আরোগ্য সেতু অ্যাপ্লিকেশনটি যদি ব্যবহারকারী কোভিড -১৯ সংক্রামিত ব্যক্তির কাছাকাছি থাকলে (ছ'ফুট দূরত্বের মধ্যে) ভারত জুড়ে নথীভুক্ত আক্রান্ত ব্যক্তির ডাটাবেস স্ক্যান করে এবং সংক্রামিত অঞ্চলের একটি উপলব্ধ ডেটার উপর ভিত্তি করে, অবস্থানের তথ্য ব্যবহার করে এটি ঝুঁকি নির্ধারণ করার চেষ্টা করে।

এই অ্যাপ্লিকেশনটি করোনা কবচ (বর্তমানে বন্ধ) নামে পূর্ববর্তী একটি অ্যাপ্লিকেশনটির একটি হালনাগাদ সংস্করণ যা ইতিমধ্যে ভারত সরকার প্রকাশ করেছে। আরোগ্য সেতু তার প্রবর্তনের তিন দিনের মধ্যে পঞ্চাশ লক্ষ ডাউনলোড অতিক্রম করে, এটিকে ভারতে সরকারী অ্যাপসগুলির মধ্যে একটি অন্যতম জনপ্রিয় অ্যাপ্লিকেশন করে তুলেছে।

আরোগ্য সেতু বর্তমানে ১১ টি ভাষায় উপলভ্য,(ইংরাজী, হিন্দি, তেলুগু, কন্নড়, মালয়লম, তামিল, পাঞ্জাবি, বাংলা, ওড়িয়া, গুজরাটি এবং মারাঠি) এবং শীঘ্রই আরও বেশি ভারতীয় ভাষায় উপলব্ধ হওয়ার আশা রয়েছে। অ্যাপটিতে সাইন ইন করার পরে একজনকে স্বাস্থ্য এবং অন্যান্য প্রোফাইল তথ্য সরবরাহ করতে বলা হয়।

অ্যাপ্লিকেশনটি এমন একটি প্ল্যাটফর্মেও তৈরি করা হয়েছে যা অ্যাপ্লিকেশন প্রোগ্রামিং ইন্টারফেস (এপিআই) সরবরাহ করতে পারে যাতে অন্যান্য কম্পিউটার প্রোগ্রাম, মোবাইল অ্যাপ্লিকেশন এবং ওয়েব পরিষেবাগুলি আরোগ্য সেতুতে উপলব্ধ বৈশিষ্ট্য এবং ডেটা ব্যবহার করতে পারে।

আরো দেখুন
---------

কোভিড-১৯ অ্যাপস

তথ্যসূত্র
---------

1. ↑  "Coronavirus pandemic | Govt launches COVID-19 tracking app 'Aarogya Setu' for Android, iOS users"। *Moneycontrol*। সংগ্রহের তারিখ ২০২০-০৪-০৫।
2. 1 2  "Govt launches 'Aarogya Setu', a coronavirus tracker app: All you need to know"। *Livemint* (ইংরেজি ভাষায়)। ২০২০-০৪-০২। সংগ্রহের তারিখ ২০২০-০৪-০৫।
3. ↑  "Aarogya Setu – Apps on Google Play"। *play.google.com* (ইংরেজি ভাষায়)। সংগ্রহের তারিখ ২০২০-০৪-০৫।
4. ↑  "Aarogya Setu Mobile App"। *MyGov.in* (ইংরেজি ভাষায়)। সংগ্রহের তারিখ ২০২০-০৪-০৫।
5. ↑  "Govt discontinues Corona Kavach, Aarogya Setu is now India's go-to COVID-19 tracking app"। *The Financial Express* (ইংরেজি ভাষায়)। ২০২০-০৪-০৫। সংগ্রহের তারিখ ২০২০-০৪-০৫।
6. ↑  "Aarogya Setu App Crosses 5 Million Installs in 3 Days"। *NDTV Gadgets 360* (ইংরেজি ভাষায়)। সংগ্রহের তারিখ ২০২০-০৪-০৫।
7. ↑  Bureau, ABP News (২০২০-০৪-০৪)। "Coronavirus India: Govt's 'Aarogya Setu' App Crosses 5 Million Downloads in 3 Days"। *news.abplive.com* (ইংরেজি ভাষায়)। সংগ্রহের তারিখ ২০২০-০৪-০৫।
8. 1 2  "Aarogya Setu App"। ২০২০-০৪-১১ তারিখে মূল থেকে আর্কাইভ করা। সংগ্রহের তারিখ ২০২০-০৪-০৫।
নাসরীন পারভীন হক
**নাসরীন পারভীন হক** (১৮ নভেম্বর ১৯৫৮ - ২৪ এপ্রিল ২০০৬) ছিলেন বাংলাদেশের একজন মানবাধিকার নেত্রী এবং নারীমুক্তি আন্দোলনের অন্যতম পথিকৃৎ। তিনি ২০০৩ সাল থেকে মৃত্যুর পূর্ব পর্যন্ত একশনএইড বাংলাদেশের কান্ট্রি ডিরেক্টর ছিলেন।

জীবন ও কর্ম
-----------

নাসরীন ১৯৫৮ সালের ১৮ নভেম্বর জন্মগ্রহণ করেন। তার পিতার নাম মোহাম্মদ রফিকুল হক যিনি ছিলেন একজন প্রকৌশলী ও মাতার নাম জাহেদা খানম যিনি কবি হিসেবে পরিচিত ছিলেন। তিনি বাবা-মায়ের শেষ সন্তান। বড় ভাই হাসান মোস্তফা হক স্থপতি ছিলেন। ১৯৯১ সালে তিনি মৃত্যুবরণ করেন। মেজভাই শামীম হক প্রকৌশলী; তিনি এখন আমেরিকার হিউস্টনে কর্মরত আছেন। বড় বোন শিরিন হক সমাজকর্মী এবং ডাঃ জাফরুল্লাহ'র স্ত্রী। নাসরীন হকের ডাকনাম হ্যাপি; তবে মা-বাবা, আত্মীয়স্বজন এবং তার স্বামী তাকে হ্যাপন নামে ডাকতেন।

নাসরীন হক ঢাকার হলিক্রস স্কুল থেকে মাধ্যমিক স্কুল সার্টিফিকেট পরীক্ষায় পাশ করেন। এর পর পরই ১৯৭৬ সালে তিনি আমেরিকায় চলে যান। আমেরিকায় ডালাস শহরের উপকণ্ঠে হোকাডে স্কুলে পড়াশোনার পর বেইলর কলেজ অফ মেডিসিনে ইন্টার্নশিপ শেষ করেন।

বড় দুই ভাইয়ের মত প্রকৌশল বা স্থাপত্যবিদ্যার দিকে না গিয়ে তিনি পুষ্টিবিজ্ঞান বিষয়ে পড়াশোনায় আগ্রহী হন। এ উদ্দেশ্যে তিনি চলে যান স্টেট ইউনিভার্সিটি অফ নিউ ইয়র্ক-এ এবং সেখান থেকেই স্নাতক শ্রেণীর পড়াশোনা সম্পন্ন করেন। এরপর তিনি সান ফ্রান্সিসকোর বিখ্যাত শিক্ষা প্রতিষ্ঠান ইউনিভার্সিটি কলেজ অফ বার্কলিতে পড়াশোনা করেন এবং সেখান থেকেই মাস্টার্স ডিগ্রী অর্জন করেন।

তথ্যসূত্র
---------

1. ↑  "নাসরীন স্মৃতি পদক পেলেন তিন নারী ও ক্রিকেট দল"। *বাংলা ট্রিবিউন*। ২৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৯।
2. ↑  Hall, Andrew (৩০ এপ্রিল ২০০৬)। "Obituary: Nasreen Huq"। *The Guardian* (ইংরেজি ভাষায়)। সংগ্রহের তারিখ ২৩ এপ্রিল ২০১৯।
3. ↑  "নাসরীন স্মৃতিপদক পেলেন নওগাঁ'র সেই তাসমিনা"। *জাগোনিউজ২৪.কম*। সংগ্রহের তারিখ ২৩ এপ্রিল ২০১৯।
4. ↑  "নাসরীন স্মৃতি পদক পেলেন অঞ্জলি, বুলবুলি, ফিরোজা"। *সমকাল*। সংগ্রহের তারিখ ২৩ এপ্রিল ২০১৯।
**কঠিন বলবিজ্ঞান** বা **কঠিন পদার্থের বলবিজ্ঞান** বলতে অবিচ্ছিন্ন বলবিজ্ঞানের সেই শাখাকে বোঝায় যাতে কঠিন উপাদান ও কাঠামোগুলির ভৌত আচরণ, বিশেষ করে প্রযুক্ত বল (ভার) ও পীড়ন, তাপমাত্রার পরিবর্তন, দশা পরিবর্তন ও অন্যান্য বাহ্যিক ও অভ্যন্তরীণ ঘটকের অধীনে ও প্রত্যুত্তরে সময়ের সাপেক্ষে সেগুলির স্থান পরিবর্তন (গতি), স্থিতিস্থাপক ও স্থায়ী অস্থিতিস্থাপক রূপবিকার (বা রূপবিকার প্রতিরোধ ক্ষমতা), বিকৃতি, ভারবহনে ব্যর্থতা ও ভাঙন অধ্যয়ন করা হয়। এতে ভারসাম্য, বিকৃতি বিশ্লেষণ, পীড়ন বিশ্লেষণ, ঔপাদানিক ধর্মাবলী, রূপবিকারের ক্রিয়াপদ্ধতি ও কাঠামোগত স্থিতিশীলতার মতো ধারণাগুলি আলোচনা করা হয়।

কঠিন বলবিজ্ঞান শাস্ত্রটি পুরকৌশল, বায়বান্তরীক্ষ প্রকৌশল, পরমাণু-কেন্দ্রীণ (নিউক্লীয়) প্রকৌশল, প্রাণচিকিৎসা প্রকৌশল ও যন্ত্রকৌশল ক্ষেত্রগুলিতে বিভিন্ন যান্ত্রিক কাঠামো নকশা, বিশ্লেষণ ও কাম্যতমকরণের জন্য অতীব গুরুত্বপূর্ণ। এছাড়া এটি পদার্থবিজ্ঞান ও রসায়নশাস্ত্রের অনেক শাখা যেমন উপাদান বিজ্ঞানের জন্যও গুরুত্বপূর্ণ। আরও বহু বিভিন্ন গবেষণাক্ষেত্রে এর নির্দিষ্ট প্রয়োগ আছে, যেমন জীবদের শারীরস্থান অনুধাবন, কৃত্রিম দাঁত ও শল্য প্রোথ (সার্জিকাল ইমপ্ল্যান্ট) বোঝার জন্য এটির প্রয়োজন। কঠিন বলবিজ্ঞানের অতিসাধারণ একটি প্রয়োগ হল অয়লার-বের্নুই কড়ি সমীকরণ। কঠিন বলবিজ্ঞানে ব্যাপকভাবে টেনসর ব্যবহার করে পীড়ন, বিকৃতি ও তাদের মধ্যকার সম্পর্ক বর্ণনা করা হয়। 

কঠিন বলবিজ্ঞান একটি বিপুল আয়তনের শাস্ত্র, কেননা বহু বিভিন্ন ধরনের কঠিন উপাদান যেমন ইস্পাত, কাঠ, কংক্রিট, জৈব উপাদান, কাপড়, ভূ-উপাদান ও প্লাস্টিক বিদ্যমান। এটি একটি গুরুত্বপূর্ণ গবেষণাক্ষেত্র যার সুবাদে মানবজাতির শ্রেষ্ঠ প্রকৌশলীয় কীর্তিগুলি বাস্তবায়ন সম্ভব হয়েছে, যার মধ্যে গগনচুম্বী অট্টালিকা থেকে শুরু করে গগনভেদী মহাকাশযান অন্তর্ভুক্ত।

তথ্যসূত্র
---------

1. 1 2  Charles Yang; Zhizhou Zhang; Grace X. Gu (২০২৩), "2 - Machine learning for solid mechanics", *Intelligent Nanotechnology : Merging Nanoscience and Artificial Intelligence*, Materials Today, Elsevier, পৃষ্ঠা 33–45  অজানা প্যারামিটার `|1=` উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Allan Bower (২০০৯)। *Applied mechanics of solids*। CRC press। সংগ্রহের তারিখ মার্চ ৫, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| * দে
* স
পদার্থবিজ্ঞানের শাখাসমূহ |
| --- |
| বিভাগসমূহ | 
* বিশুদ্ধ
* ফলিত
	+ প্রকৌশল

 |
| কর্মপ্রকৃতি | 
* পরীক্ষামূলক
* তাত্ত্বিক
	+ পরিগণনামূলক

 |
| চিরায়ত | 
* চিরায়ত বলবিজ্ঞান
	+ নিউটনীয়
	+ বিশ্লেষণী
	+ খ-
	+ পরম্পরা
* শব্দবিজ্ঞান
* চিরায়ত তড়িৎচুম্বকত্ব
* চিরায়ত আলোকবিজ্ঞান
	+ রশ্মি
	+ তরঙ্গ
* তাপগতিবিজ্ঞান
* পরিসংখ্যানিক বলবিজ্ঞান

 |
| আধুনিক | 
* আপেক্ষিকতার বলবিজ্ঞান
	+ বিশেষ
	+ সাধারণ
* পরমাণুকেন্দ্রীয় পদার্থবিজ্ঞান
* কোয়ান্টাম বলবিজ্ঞান
* কণা পদার্থবিজ্ঞান
* পারমাণবিক, আণবিক ও আলোকীয় পদার্থবিজ্ঞান
	+ পারমাণবিক
	+ আণবিক
	+ আধুনিক আলোকবিজ্ঞান
* ঘনপদার্থবিজ্ঞান

 |
| আন্তঃশাস্ত্রীয় | 
* নভোপদার্থবিজ্ঞান
* বায়ুমণ্ডলীয় পদার্থবিজ্ঞান
* জীবপদার্থবিজ্ঞান
* রাসায়নিক পদার্থবিজ্ঞান
* ভূপ্রকৃতিবিদ্যা
* উপাদান বিজ্ঞান
* গাণিতিক পদার্থবিজ্ঞান
* চিকিৎসা পদার্থবিজ্ঞান
* কোয়ান্টাম তথ্য বিজ্ঞান

 |
| সম্পর্কিত | 
* পদার্থবিজ্ঞানের ইতিহাস
* পদার্থবিজ্ঞানে নোবেল পুরস্কার
* পদার্থবিজ্ঞান শিক্ষা
* পদার্থবৈজ্ঞানিক আবিষ্কারসমূহের সময়রেখা

 |
র‌্যাডফোর্ডের হ্যারিসের অস্ত্র: *সাবল, তিন ক্রিসেন্ট আর্জেন্ট* 
**উইলিয়াম হ্যারিস** (জন্ম ১০ মার্চ ১৫০৪), ডেভনের প্লাইমস্টকের প্যারিশের র‌্যাডফোর্ড , কর্নওয়ালের নিউপোর্ট- <i id="mwGA">জুক্সটা</i> -লন্সেস্টন  এর সংসদ সদস্য ছিলেন।

উৎপত্তি
-------

তিনি ছিলেন র‌্যাডফোর্ডের ফ্রান্সিস হ্যারিসের (১৪৭৫-১৫০৯) পুত্র এবং উত্তরাধিকারী, তাঁর স্ত্রী ফিলিপা গ্রেনভিল (মৃত্যু ১৫২৪), স্যার টমাস গ্রেনভিলের (মৃত্যু. ১৫১৩) কন্যা, ডেভনের বিডফোর্ডের ম্যানার্সের প্রভু । ১৪৮১ সালে এবং ১৪৮৬ সালে কর্নওয়ালের শেরিফ কিলখাম্পটনের প্যারিশে স্টো । তিনি তার স্বামী থেকে বেঁচে যান এবং ল্যানহার্নের হামফ্রি আরুন্ডেলের সাথে পুনরায় বিয়ে করেন,  কর্নওয়াল, তার শ্যালক স্যার জন আরুন্ডেল (১৪৭৪-১৫৪৫) এর ছোট ভাই।

কর্মজীবন
--------

তিনি কর্নওয়ালের নিউপোর্ট- <i id="mwLg">জুক্সটা</i> -লন্সেস্টনের সংসদ সদস্য ছিলেন, রাজা হেনরি অষ্টম -এর পঞ্চম (১৫২৯-১৫৩৬) পার্লামেন্টের জন্য, সম্ভবত ষষ্ঠ (১৫৩৬) পার্লামেন্টে দায়িত্ব পালন করেছিলেন এবং সেই রাজার যে কোনো একটিতে বা উভয়েই দায়িত্ব পালন করেছিলেন। সপ্তম (১৫৩৯-১৫৪০) এবং অষ্টম (১৫৩৯-১৫৪২) সংসদ।

তথ্যসূত্র
---------

1. 1 2  Vivian, p. 447
2. ↑  Copeland, G W। "Vanished glories of Radford House"। *HooleLake.org*। সংগ্রহের তারিখ ৯ ফেব্রুয়ারি ২০১৭।
3. 1 2  "HARRIS, William I (b.1504), of Radford, Devon. - History of Parliament Online"। *Historyofparliamentonline.org*। সংগ্রহের তারিখ ৩ মার্চ ২০১৯।
4. ↑  Vivian, Lt.Col. J.L. (Ed.) The Visitations of the County of Devon: Comprising the Heralds' Visitations of 1531, 1564 & 1620, Exeter, 1895, p. 447, pedigree of "Harris of Radford"
**বিশ্ব জাকের মঞ্জিল সরকারি উচ্চ বিদ্যালয়** ফরিদপুর জেলার সদরপুর উপজেলার একটি শিক্ষা প্রতিষ্ঠান। বিদ্যালয়টি ১৯৮৪ সালে সদরপুরে প্রতিষ্ঠিত হয়।

ইতিহাস
------

সদরপুর উপজেলায় বালিকাদের একটি উচ্চ বিদ্যালয় থাকলেও বালকদের কোন উচ্চ বিদ্যালয় ছিল না। এই অভাববোধের ভেতরেই অন্তর্নিহিত ছিল এই বিদ্যালয়ের প্রাণ। এই অভাব পূরনের নিমিত্তেই তৎকালীন সময়ে স্থানীয় গণ্যমান্য ব্যক্তিরা তাঁদের এবং উপজেলার কর্মকর্তা কর্মচারীদের এবং সর্বোপরি সর্বসাধারণের ছেলে সন্তানদের লেখাপড়া সহজলভ্য করার উদ্দেশ্যে তাঁরা আলাপ আলোচোনা করতে থাকেন। এরই ধারাবাহিকতায় ১৯৮৪ সালের প্রথম সপ্তাহে এই খণ্ড খণ্ড আলোচনা গুলো একটি সংগঠিত রূপ নেয়। ১৯৮৪ সালের প্রথম সপ্তাহেই *জনাব গোলাম কিবরিয়া*, *এ এইচ এম ইসহাক মিয়া*, *কাজী খলিলুর রহমান* এবং অন্যান্য গণ্যমান্য ব্যক্তিবর্গ তৎকালীন উপজেলা নির্বাহী অফিসার *জনাব দেওয়ান আফছার উদ্দীন*-এর শরণপন্ন হন। তাঁরা নিজেদের মধ্যে আলোচনা শেষে এই সিদ্ধান্তে উপনীত হন যে একটি বিদ্যালয় স্থাপনের জন্য পর্যাপ্ত অর্থ সংকুলান এবং জমি দানে একমাত্র *খাজা বাবা ফরিদপুরী* (কুঃছেঃআঃ) সাহেবই সাহায্য করতে পারেন উপজেলায় একটি বালক বিদ্যালয় প্রতিষ্ঠা করতে। এরই ধারাবাহিকতায় উনারা *বিশ্ব জাকের মঞ্জিল*-এর প্রতিনিধি জনাব শাহাবুদ্দিন আহমেদ এর সাথে যোগাযোগ করেন এবং তাঁকে সাথে নিয়ে *খাজা বাবা*-এর নিকট বিদ্যালয় প্রতিষ্ঠার জোর দাবি জানান। *খাজা বাবা ফরিদপুরী* সবকিছু শুনে বিদ্যালয় স্থাপনে সম্মত হন এবং *জনাব শাহাবুদ্দিন আহমেদ* এবং অন্যান্যদেরকে জায়গা নির্ধারণ এবং বিদ্যালয় স্থাপনে কত টাকা খরচ হতে পারে তার একটি খসড়া প্রস্তুত করতে বলেন। *খাজা বাবা*-এর সম্মতি ও আদেশ পেয়ে উনারা সদরপুর স্টেডিয়াম মাঠের উত্তর দিকে বর্তমানের এই জায়গাটি নির্ধারণ করেন। এরপরে *খাজা বাবা ফরিদপুরী* ঐ জমির মালিক স্থানীয় মরহুম *জনাব মানিক মোল্লা* এবং *জনাব ইসমাইল মোল্লার* নিকট থেকে ১.৪ একর জমি বাজারমূল্যে ক্রয় করেন এবং বিদ্যালয়ের ভবন নির্মাণের জন্য ৩ লক্ষাধিক টাকা এককালীন প্রদান করেন। পরবর্তীতে সরকারি ভাবে খেলার মাঠ এবং বিদ্যালয়ের অন্যান্য উন্নয়নের জন্য আরও ২.৫৭ একর জমি হুকুম দখল করে বিদ্যালয়ের জন্য অর্ন্তভুক্ত করেন। বর্তমানে বিদ্যালয়ের মোট জমির পরিমাণ ৩.৬১ একর। ১৮ জানুয়ারি ১৯৮৪ সালে স্থানীয় সকল শ্রেণীর মানুষের উপস্থিতিতে জনাকীর্ণ সম্মেলনের মধ্য দিয়ে *বিশ্ব জাকের মঞ্জিল মেমোরিয়াল ইন্সটিটিউশন* নামে বিদ্যালয় স্থাপনের সর্বসম্মত সিদ্ধান্ত গৃহীত হয়।

১৯৮৪ সালে ৩১ মে বিদ্যালয়টি এমপিওভুক্তি করা হয়। ১৯৮৪ সালের ০১ সেপ্টেম্বর বিদ্যালয়টি জাতীয়করণ করা হয়। সেই সাথে বিদ্যালয়টির নামকরণ করা হয় **বিশ্ব জাকের মঞ্জিল সরকারি উচ্চ বিদ্যালয়**। বিদ্যালয়টি জাতীয়করণ করার সময় তৎকালীন রাষ্ট্রপতি হুসেইন মুহম্মদ এরশাদ বিশাল জনসভার মাধ্যমে বিদ্যালয়টি সরকারিভাবে উদ্বোধন করেন।

তথ্যসূত্র
---------

1. 1 2 3  "বিদ্যালয়ের ইতিহাস"। *বিশ্ব জাকের মঞ্জিল সরকারি উচ্চ বিদ্যালয়*। সংগ্রহের তারিখ ২০২৪-০৩-০৪।
2. ↑  উপজেলা প্রতিনিধি (২০২৪-০২-০৯)। "সদরপুরে বিশ্ব জাকের মঞ্জিল সরকারি উচ্চ বিদ্যালয়ের প্রাক্তন ছাত্রদের পূর্ণমিলনী"। *জনবাণী*। সংগ্রহের তারিখ ২০২৪-০৩-২৭।
**রবি চৌধুরী** একজন বাংলাদেশি সঙ্গীতশিল্পী যিনি ১৯৯০-এর দশকে চলচ্চিত্রের নেপথ্য সঙ্গীতে জনপ্রিয়তা অর্জন করেন। ২০১৯-এর ফেব্রুয়ারি পর্যন্ত তার ৬৪টি অডিও অ্যালবাম প্রকাশিত হয়েছে। এছাড়াও তিনি ৭০ থেকে ৮০টি বাংলাদেশী চলচ্চিত্রে নেপথ্য কণ্ঠশিল্পী ছিলেন।

সঙ্গীতজীবন
----------

রবি চৌধুরী মূলত জনপ্রিয়তা অর্জন করেন অডিও গানের মাধ্যমে। তার সঙ্গীতজীবনের প্রথম দিকে শুধু একটি অডিও অ্যালবাম টানা চার বছর বিক্রয় শীর্ষে থাকে। ঢাকা থেকে প্রকাশিত প্রথম অডিও এলবাম 'প্রেম দাও নয় বিষ দাও' সুপার ডুপার হিট অ্যালবাম ছিল। এর পরও টানা এক দশক ধরে তার অডিও গানের এলবাম সারাদেশে হিট ব্যবসা সফল ছিল।

রবি চৌধুরী প্রথম অডিও অ্যালবাম প্রকাশিত হয় ‘সেলেক্স’ নামক এক কোম্পানি থেকে। তিনি চলচ্চিত্রের গানে কন্ঠ দেওয়ার পাশাপাশি বেশ কয়েকটি চলচ্চিত্রে সঙ্গীত পরিচালনা করেন। সঙ্গীত পরিচালক হিসেবে তার প্রথম চলচ্চিত্র ‘আন্দোলন’ ও সর্বশেষ চলচ্চিত্র ‘পুত্র এখন পয়সাওয়ালা’। রিমঝিম স্টুডিও নামে তার একটি স্টুডিও রয়েছে।

ব্যক্তিগত জীবন
--------------

ব্যক্তিগত জীবনে রবি চৌধুরী তিনবার বিবাহ বন্ধনে আবদ্ধ হন। তিনি ২০১৫ সালের ১৪ ফেব্রুয়ারি রিফাত আরা রামিজা নামে একজনের সাথে বিবাহ বন্ধনে আবদ্ধ হন। এই দম্পতির এক কন্যা সন্তান রয়েছে। এরপূর্বে তিনি সঙ্গীতশিল্পী ডলি সায়ন্তনী ও অন্য আরেকজনের সাথে বিবাহ বন্ধনে আবদ্ধ হয়েছিলেন যাদের সঙ্গে বিচ্ছেদ ঘটে।

তথ্যসূত্র
---------

1. 1 2 3 4  "জীবনের শেষ সম্বল ছিল হাতের একটি আংটি আর গায়ের কম্বল : রবি চৌধুরী"। *যুগান্তর*। সংগ্রহের তারিখ ৬ অক্টোবর ২০১৯।
2. ↑  "সংগীত পরিচালক রবি চৌধুরী"। *প্রথম আলো*। ৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৯।
3. 1 2  "ভালবাসা দিবসে বিয়ে করলেন রবি চৌধুরী"। *বাংলাদেশ প্রতিদিন*। ৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৯।

উইকিমিডিয়া কমন্সে **রবি চৌধুরী** সংক্রান্ত মিডিয়া রয়েছে।